Publication: Magyar Közlöny
Issue: MK-2003-136 (Year: 2003, Number: 136)
Era: 1990-2004
Section: 1994. évi I. törvény 3. §-ával összhangban az Európai Közösségek következõ jogszabályaival összeegyeztethetõ szabályozást tartalmaz:
Paragraph Index: 1495

25. Postai küldemény: a külön jogszabályban meghatározott tömeg- és mérethatároknak megfelelõ — a küldeményen, annak burkolatán vagy az ahhoz tartozó listán megcímzett — küldemény. A postai küldemény fajtái: a levélküldemény, a címzett reklámküldemény, a nyomtatvány és a postacsomag. 25.1. Levélküldemény: olyan postai küldemény, amely bármely fizikai adathordozón (pl. papíron, mágneses, illetve digitális adathordozón) megjelenített egyedi vagy személyes jellegû közlést, adatot vagy információt tartalmaz. Levélküldemény a levelezõlap is. 25.2. Címzett reklámküldemény: a kizárólag hirdetést, üzletszerzési vagy reklámanyagot tartalmazó, külön jogszabály alapján nagy számúnak minõsített címzetti körnek szóló olyan postai küldemény, amely — a címzett neve, címe és azonosító száma, valamint az üzenet jellegét nem módosító egyéb adatok kivételével — azonos tartalmú. 25.3. Nyomtatvány: olyan postai küldemény, amely nyomdai úton vagy más sokszorosítási eljárással készített nem egyedi, nem személyes jellegû szöveget, képet, ábrát tartalmaz (pl. könyv, katalógus, újság vagy folyóirat). 25.4. Postacsomag: a tárgyat, árucikket tartalmazó könyvelt postai küldemény.

Source: https://magyarkozlony.hu/hivatalos-lapok/e2f8f9e43897bf91283d016817096ccfa6056e4e/dokumentumok/e2cc3d2a09ab889849edd2b453a061ace44747ce/letoltes